טאתב אברהמיאן

טאתב אברהמיאן (בארמנית: Տաթև Աբրահամյան; נולדה ב-13 בינואר 1988 בירוואן, בירת ארמניה) היא שחמטאית ארמנית-אמריקאית בדרגת  רב אמן לנשים.

נכון לאוקטובר 2018, מדורגת במקום הרביעי בין הנשים בארצות הברית לפי מד כושר.

הישגיה בשחמט 
טאתב אברהמיאן סיימה במקום הראשון המשותף באליפות הנשים של ארצות הברית בשנת 2004 והפסידה בפלייאוף לרוסודאן גולטיאני. בשנת 2006 אברהמיאן זכתה באליפות פאן-אמריקן לנוער, בקואנקה, אקוודור. באליפות ארצות הברית של 2010 היא סיימה במקום השני במשותף עם אנה זטונשקי (זכתה אירינה קראש), ושוב סיימה במקום שני בשנת 2011 לאחר משחק שובר שוויון נגד זטונשקי בסגנון "ארמגדון" מהיר. בשנה זו אף השיגה את דרגת רב אמן לנשים. היא שיחקה במספר אליפויות נשים וזכתה בפרס השחמט לנשים Goddess Chess על סגנון המשחק הבלתי מתפשר שלה. בין ניצחונותיה הבולטים הם שני משחקים בהם הביסה את אלוף ארצות הברית לשעבר, אלכסנדר שבלוב.

אברהמיאן ייצגה את ארצות הברית בחמש אולימפיאדות שחמט לנשים: ב-2008, 2010, 2012, 2014 ו-2018.

השתתפות באולימפיאדות השחמט 
אברהמיאן ייצגה את ארצות הברית ב-6 אולימפיאדות שחמט

חיים אישיים 
אברהמיאן היגרה לארצות הברית מארמניה עם משפחתה בשנת 2001. היא מתגוררת בגלנדייל, שבקליפורניה. ב-2011 היא סיימה תואר ראשון במדעי המדינה ופסיכולוגיה באוניברסיטת מדינת קליפורניה שבלונג ביץ'.

קישורים חיצוניים

הערות שוליים 

שחמטאיות ארמניות
שחמטאיות אמריקאיות
רבי אמנים לנשים
מהגרים מארמניה לארצות הברית
מהגרות לארצות הברית
בוגרות אוניברסיטאות ומכללות בארצות הברית
אמריקאיות שנולדו ב-1988
אמריקאים שנולדו ב-1988